# Проверка на работниците во Програмата NDIS (општи информации за сите заинтересирани лица)

Овој информативен лист е наменет за сите заинтересирани лица и објаснува што претставува Проверката на работниците во Програмата NDIS и зошто е важна таа проверка.

## Рамка за квалитет и безбедност на Програмата NDIS

Во 2016 г., сите влади во Австралија заеднички ја прифатија [Рамката за квалитет и безбедност на Програмата NDIS](https://www.dss.gov.au/disability-and-carers/programs-services/for-people-with-disability/ndis-quality-and-safeguarding-framework-0) (Рамката). Рамката овозможува национално доследен пристап кој помага да им се даде можност и поддршка на учесниците во Програмата NDIS да имаат избор и контрола, притоа истовремено осигурувајќи дека се спроведуваат соодветни безбедносни мерки. Рамката исто така утврдува очекувања од давателите на услуги и од нивниот персонал да испорачуваат поддршки со висок квалитет.

Во склоп на Рамката, сите држави и територии се обврзаа да имаат национално доследна постапка за проверување на работниците. Новата Проверка на работниците во Програмата NDIS претставува составен дел од Рамката за квалитет и безбедност на Националната програма за осигурување при онеспособеност (National Disability Insurance Scheme - NDIS).

## Што претставува Проверката на работниците во Програмата NDIS?

Од 1 февруари 2021 г. Проверката на работниците во Програмата NDIS (Проверката на работниците) ќе ги замени разните постапки што се на сила во секоја поединечна држава или територија и ќе постави единствен минимален национален стандард што мора да го задоволуваат сите работници што работат на работни места за кои е оценето дека со себе носат можни опасности за клиентите. Некои држави и територии може ќе продолжат да имаат дополнителни барања во одредени околности, на пример, луѓето што работат со деца можеби ќе треба да се подложат и на дополнителна проверка. Има дополнителни обврски или ограничувања во врска со Проверката на работниците во Програмата NDIS за давателите на услуги во [Квинсленд](http://workerscreening.communities.qld.gov.au/).

Проверката на работниците е оценување дали некое лице што работи или сака да работи со онеспособени лица претставува опасност за тие лица. Со проверката ќе се утврди дали на лицето ќе му се одобри или нема да му се одобри да врши одредени работни задачи со онеспособени лица.

Проверката на работниците ќе ја врши Одделението за проверка на работниците (Worker Screening Unit - WSU) во државата или територијата каде што лицето поднесува барање за проверка. Одделението за проверка исто така одлучува дали на лицето му се одобрува или не му се одобрува да работи.

Регистрираните даватели на услуги од Програмата NDIS се должни да вработуваат само работници на кои им било одобрено да работат на секое место што е [„работно место оценето како можна опасност за клиентот“ (risk assessed role)](https://www.ndiscommission.gov.au/providers/worker-screening" \l "ide).

Проверката на работниците е само една од низата разновидни постапки што се применуваат истовремено за да се намали опасноста да им се наштети на луѓето со онеспособеност. Давателите на услуги од Програмата NDIS исто така мора да применуваат и дополнителни правилници, постапки и начини на работење кои помагаат да се препознаат и да се сведат на најмала можна мера опасностите нанесување штета на луѓето со онеспособеност. Тука спаѓаат поттикнувањето на позитивната култура во работните организации која не трпи злоупотреби, запоставување или искористување; обезбедување на квалитетна работна сила при вработувањето, одбирањето и проверувањето; и задржување на сосредоточеноста врз образованието и обуката.

## За што ќе служи Проверката на работниците?

Проверката на работниците:

* ќе биде значајна алатка при вработувањето, одбирањето и проверувањето на давателите на услуги од Програмата NDIS и ќе помага во тековното преразгледување на погодноста на работниците
* ќе ги зголеми изборот и контролата за учесниците кои сами управуваат со своите услуги така што ќе им даде можност да побараат работникот што им ги дава поддршките и услугите да извади одобрение издадено врз основа на Проверка на работникот, пред да прифатат тој работник да работи за нив
* ќе им овозможи на работниците што имаат одобрение издадено врз основа на Проверка на работниците да работат на работни места за кои е оценето дека претставуваат можна опасност за учесниците во Програмата кај регистрираните даватели на услуги од Програмата NDIS во која и да било држава или територија во Австралија
* ќе помогне да се подобрат квалитетот и безбедноста на поддршките и услугите од Програмата NDIS за учесниците во Програмата NDIS.

## Колку долго важи одобрението издадено врз основа на Проверката на работниците во Програмата NDIS?

Работниците што добиле одобрение врз основа на Проверката на работниците во Програмата NDIS подлежат на постојан надзор во однос на нивните полициски досиеја и на другите соодветни информации.

Тоа значи дека положбата на лице што добило одобрение врз основа на Проверката на работниците во Програмата NDIS може повторно да биде разгледана ако Одделението за проверка на работниците или Комисијата на Програмата NDIS добијат нови или ажурирани информации кои навестуваат дека лицето претставува опасност за луѓето со онеспособеност. Ако се случи такво нешто, на тоа лице може да му биде одземено одобрението издадено врз основа на Проверката на работниците во Програмата NDIS иако на тоа одобрение уште не му изминал рокот на важење.

Одобренијaта издадени врз основа на Проверка на работниците во Програмата NDIS имаат рок на важење од пет (5) години.

## Кога ќе почне Проверката на работниците?

Проверката на работниците ќе почне на 1 февруари 2021 г, со исклучок на Северната Територија. Проверката на работниците во Северната Територија ќе почне не подоцна од 1 јули 2021 г.

## Повеќе информации

### Законски акти

* [Прописи за Програмата NDIS (Стандарди за работењето – Проверка на работниците) од 2018 г. (NDIS - Practice Standards - Worker Screening - Rules 2018)](https://www.legislation.gov.au/Details/F2020C01138)
* *[Закон за Националната програма за осигурување при онеспособеност од 2013 г. (National Disability Insurance Scheme Act 2013)](https://www.legislation.gov.au/Details/C2020C00392)*

### Место на Интернет на Комисијата на Програмата NDIS

* [Речник](https://www.ndiscommission.gov.au/about/ndis-worker-screening-check" \l "gloss) на зборовите и изразите што се користат во овој информативен лист.
* Општи информации за [барањата што треба да ги исполнува работникот](https://www.ndiscommission.gov.au/workers/worker-screening-workers).
* Информации за [Проверката на работниците во Програмата NDIS за регистрираните даватели на услуги од Програмата NDIS](https://www.ndiscommission.gov.au/providers/worker-screening).
* [Стандарди за работењето на Програмата NDIS и показатели за квалитетот (NDIS Practice Standards and Quality Indicators](https://www.ndiscommission.gov.au/document/986))